
Θέμα: «Σεμινάριο για την Υπολογιστική Σκέψη και τον Προγραμματισμό Υπολογιστικών Συσκευών στην Υποχρεωτική Εκπαίδευση»

Αγαπητές συναδέλφισσες/Αγαπητοί συνάδελφοι,
την Τρίτη 29 Νοεμβρίου 2016 και ώρα 11:45 - 14:00, στο 5ο Γυμνάσιο Ηρακλείου θα πραγματοποιηθεί σεμινάριο 2 ωρών, το οποίο αφορά στην καλλιέργεια της υπολογιστικής σκέψης και στον προγραμματισμό υπολογιστικών συσκευών στην υποχρεωτική εκπαίδευση.
Το σεμινάριο απευθύνεται στους εκπαιδευτικούς Πληροφορικής των Γυμνασίων της Περιφερειακής Ενότητας Ηρακλείου.
 Διοργανώνεται από τον Σχολικό Σύμβουλο Πληροφορικής Ανατολικής Κρήτης και την Περιφερειακή Δ/νση Π/θμιας και Δ/θμιας Εκπαίδευσης Κρήτης στο πλαίσιο του Ευρωπαϊκού προγράμματος Erasmus+ με τίτλο "Enhancing coding skills in European Schools" (KA2 2015-1-PT01-KA201-0129) στο οποίο συμμετέχει η ΠΔΕ Κρήτης και το 5ο Γυμνάσιο Ηρακλείου.
Εισηγήτρια του σεμιναρίου πρόκειται να είναι η κα. Isabel Barbosa από την http://www.academiadecodigo.org/. Η εισήγηση θα γίνει μέσω ηλεκτρονικής πλατφόρμας, στα Αγγλικά και θα περιλαμβάνει τρία (3) μέρη:
Α) Καλλιεργώντας την υπολογιστική σκέψη μέσω του ευρωπαϊκού προγράμματος "Enhancing coding skills in European Schools"
Β) Το προγραμματιστικό περιβάλλον Scratch
Γ) Το προγραμματιστικό περιβάλλον App Inventor
Αν και όποτε χρειαστεί θα υπάρξει μετάφραση στα Ελληνικά. Θα δοθεί δυνατότητα και χρόνος υποβολής ερωτήσεων. 

Εξαιτίας του γεγονότος ότι το σεμινάριο θα διεξαχθεί σε εργαστήριο Η/Υ, αν υπάρχει μεγάλος αριθμός αιτήσεων, θα επιλεγούν με κλήρωση 30 εκπαιδευτικοί. Οι εκπαιδευτικοί που ενδιαφέρονται να συμμετέχουν παρακαλώ να συμπληρώσουν τη φόρμα (https://goo.gl/forms/KnYLEpFGxqJTJudt2) έως και την Πέμπτη 24 Νοεμβρίου 2016. 

Παρακαλούνται οι Διευθυντές/-τριες των σχολείων να διευκολύνουν τους συμμετέχοντες εκπαιδευτικούς ώστε να παρευρεθούν στο σεμινάριο τροποποιώντας όπου αυτό είναι αναγκαίο το ωρολόγιο πρόγραμμα της ημέρας. Οι μετακινήσεις των συναδέλφων θα πραγματοποιηθούν χωρίς δαπάνη για το δημόσιο. Ο πίνακας με τους συμμετέχοντες θα σταλεί στα Γυμνάσια του Ηρακλείου την Παρασκευή 25 Νοεμβρίου και θα αναρτηθεί στους δικτυακούς τόπους dide.ira.sch.gr και plirancrete.sch.gr.

